Rikunarita-ORG/Wikinium huggingface dataset:
# Mirra Andrejeva

Mirra Andrejeva (2023)
**Mirra Andrejeva** (vene keeles Мирра Александровна Андреева; sündinud 29. aprillil 2007 Krasnojarskis) on Venemaa profitennisist. Ta alustas tennisega kuueaastaselt vanema õe Erika kõrval ja treeninguid alustasid nad koos Krasnojarski tenniseklubis. Paremate treeningutingimuste saamiseks liikus perekond Sotši ja hiljem edasi Euroopasse. Alates põhikooli kuuendast klassist läks Mirra üle kaugõppele, mis lubas paremini siduda õpingud koolis ja tennisetreeningud.

Esimene suurem saavutus rahvusvahelisel areenil oli 2019. aasta Orange Bowli noorteturniiri võit 12-aastaselt. Jaanuaris 2022 ühines Mirra Cannes'i Eliit Tennise Keskusega. Juba 2022. aastal võitis Mirra neli ITF turniiri ja osales esimest korda WTA turniiril oktoobris 2022 Tuneesias. Jaanuaris 2023 jõudis Mirra Austraalia lahtiste noorteturniiril finaali. Sama aasta aprillis jõudis Mirra WTA edetabeli 200 hulka.

Esimese WTA-250 turniiri võiduni jõudis Mirra 16-aastaselt 2024. aastal Rumeenias Iașis. Järgmisel aastal võitis Mirra kaks WTA-1000 turniiri – Dubais ja Indian Wellsis. Võiduga Dubais tõusis Mirra WTA edetabeli esikümnesse ja võiduga Indian Wellsi turniiril tõusis edetabeli kuuendale kohale. Sama aasta Wimbledoni turniiril jõudis Mirra veerandfinaali, kus kaotas Belinda Bencicile, aga tõusis WTA edetabelis ikkagi veel ühe koha – viiendaks. 2026. aasta juuniks oli hiljuti 19-aastaseks saanud Mirra Andrejeva võitnud 6 WTA turniiri, neist ühe suure slämmi turniiri 2026. aastal Pariisis ja kaks WTA-1000 turniiri.

## Viited